Jeff Bezos

Jeffrey Preston Bezos (; sündinud 12. jaanuar 1964) on Ameerika tehnoloogiaettevõtja, investor, elektriinsener ja filantroop, kes on tuntud eeskätt Amazoni tegevjuhina. Alates 2017. aastast on maailma rikkaim inimene, 2018. aasta juulis hinnati ta varandus 150 miljardile USA dollarile.https://www.forbes.com/sites/kerryadolan/2019/03/04/this-is-the-richest-person-in-the-world/

Bezos sündis New Mexico osariigis Albuquerques ning kasvas üles Houstonis ja hiljem Miamis. 1986. aastal lõpetas ta Princetoni Ülikooli kraadiga elektrotehnikas ja arvutiteaduses. 1986. aastast kuni 1994. aasta alguseni töötas ta Wall Streetil mitmes ametis, kuni asutas 1994. aasta lõpus Amazoni.

2000. aastal asutas Bezos kosmosetööstusettevõtte Blue Origin. 2013. aastal ostis ta 250 miljoni dollari eest Ameerika Ühendriikide ajalehe The Washington Post.

Tema endine abikaasa on MacKenzie Bezos, kes sai pärast lahutust Amazonis neljaprotsendilise osaluse, mis oli 2019. aastal väärt üle 35 miljardi dollari."Amazoni tegevjuht Jeff Bezos on lahutusega lõpule jõudmas ERR, 5. aprill 2019

Jeff Bezos on lubanud annetada suurema osa oma varandusest heategevuseks."Bezos lubas anda suurema osa oma varandusest heategevuseks" ERR, 14. november 2022

 Viited 

Kategooria:Ameerika Ühendriikide ettevõtjad
Kategooria:Ameerika Ühendriikide insenerid
Kategooria:Filantroobid
Kategooria:Princetoni Ülikooli vilistlased
Kategooria:Sündinud 1964